
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«17» сакавіка 2022 г.
	      № 38
	                           г. Масква



Аб унясенні змяненняў у некаторыя рашэнні Камісіі Мытнага саюза ў дачыненні да камплектуючых для вытворчасці цеплавыдзяляльных зборак для атамных станцый

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння 
аб Еўразійскай эканамічнай камісіі (дадатак № 1 да Дагавора
аб Еўразійскім эканамічным саюзе ад 29 мая 2014 года), пунктамі 7
і 16 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1.  Пункт 7 Рашэння Камісіі Мытнага саюза ад 27 лістапада 
2009 г. № 130 «Аб адзіным мытна-тарыфным рэгуляванні Еўразійскага эканамічнага саюза» дапоўніць падпунктам 7.1.48 наступнага зместу:
«7.1.48. Камплектуючыя для вытворчасці цеплавыдзяляльных зборак тыпу AFA 3G для атамных станцый Кітайскай Народнай Рэспублікі, якія класіфікуюцца кодам 8401 30 000 0 ТН ЗЭД ЕАЭС і ўвозяцца з Французскай Рэспублікі або Федэратыўнай Рэспублікі Германія ў Рэспубліку Казахстан па 31 снежня 2024 г. уключна 
ў аб’ёме, неабходным для вытворчасці не больш за 200 тон цеплавыдзяляльных зборак на год ва ўранавым эквіваленце, пры ўмове прадстаўлення ў мытны орган Рэспублікі Казахстан пацвярджэння мэтавага прызначэння тавараў, што ўвозяцца, якое выдадзена ўпаўнаважаным органам Рэспублікі Казахстан, што ажыццяўляе функцыі па выпрацоўцы дзяржаўнай палітыкі і нарматыўна-прававым рэгуляванні ў сферы прамысловасці, і ўтрымлівае звесткі аб наменклатуры і колькасці такіх тавараў, а таксама аб арганізацыях, што ажыццяўляюць іх увоз.
Дапускаецца бяспошлінны ўвоз камплектуючых для вытворчасці цеплавыдзяляльных зборак для атамных станцый у аб’ёме, які перавышае ўстаноўлены на год ліміт, прадугледжаны абзацам першым гэтага пункта, пры ўмове, што агульны аб’ём камплектуючых, увезеных за ўвесь перыяд па 31 снежня 2024 г. уключна, будзе адпавядаць аб’ёму, неабходнаму для вытворчасці не больш за 600 тон цеплавыдзяляльных зборак ва ўранавым эквіваленце.
Указаная тарыфная льгота прадастаўляецца ў дачыненні да тавараў, што змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам Рэспублікі Казахстан з даты ўступлення ў сілу Рашэння Савета Еўразійскай эканамічнай камісіі ад 17 сакавіка 
2022 г. № 38 па 31 снежня 2024 г. уключна.».
[bookmark: _GoBack]2. У пункце 15 Парадку прымянення вызвалення ад выплаты мытных пошлін пры ўвозе асобных катэгорый тавараў на адзіную мытную тэрыторыю Мытнага саюза, зацверджанага Рашэннем Камісіі Мытнага саюза ад 15 ліпеня 2011 г. № 28, лічбы «7.1.47» замяніць лічбамі «7.1.48».
3.  Гэта Рашэнне ўступае ў сілу па сканчэнні 
10 каляндарных дзён з даты яго афіцыйнага апублікавання.


Члены Савета Еўразійскай эканамічнай камісіі:

